Prezident Hindiston Respublikasi tashqi ishlar vazirini qabul qildi

01.10.2018
Oʻzbekiston Respublikasi Prezidenti Shavkat Mirziyoyev 1-oktabr kuni Nyu-Dehli shahrida oʻzi uchun ajratilgan qarorgohda Hindiston Respublikasi tashqi ishlar vaziri Sushma Svarajni qabul qildi.
Davlatimiz rahbari Svaraj xonim bilan avvalgi uchrashuvni mamnuniyat bilan eslab, ulkan natijalar kutilayotgan ushbu oliy darajadagi tashrifda uning xizmatlari katta ekanini taʼkidladi.
Oʻzbekiston va Hindistonda oʻzaro hamkorlikni yanada rivojlantirish uchun katta salohiyat borligi, tashrif davomidagi muzokaralar ikki tomonlama munosabatlarni amaliy mazmun bilan boyitishi qayd etildi.